open-index/open-wikipedia-markdown huggingface dataset:
আমিনা হায়দারি

থাম্ব|আমিনা হায়দারি
**আমিনা হায়দারি** (১৮৭৮-১৯৩৯) একজন ভারতীয় সমাজকর্মী ছিলেন।তিনি কায়সার-ই-হিন্দ পদক লাভ করেছিলেন।
## প্রথম জীবন
আমিনা হায়দারী ১৮৭৮ সালে জন্মগ্রহণ করেন। হায়দ্রাবাদ রাজ্যের সাবেক প্রধানমন্ত্রী আকবর হায়দারী হলেন তার স্বামী।
## সমাজসেবা
আমিনা হায়দারী একজন বিশিষ্ট সমাজসেবক। নারী ও দরিদ্রদের জন্য তিনি বিবিধ কাজ করেছেন। ১৯০৮ সালের মুসির মহাবন্যার সময় বন্যার্তদের জন্য তিনি অনেক কাজ করেন। এই কাজের স্বীকৃতি স্বরূপ তাকে ১৯০৮ সালে কায়সার-ই-হিন্দ পদক প্রদান করা হয়। তিনিই প্রথম নারী, যিনি এই পদক লাভ করেন।
### লেডি হায়দারী ক্লাব প্রতিষ্ঠা
১৯২৯ সালে আমিনা হায়দারী মহিলাদের জন্য লেডি হায়দারী ক্লাব প্রতিষ্ঠা করেন। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। এছাড়া তিনি মাহবুবিয়া বালিকা বিদ্যালয় প্রতিষ্ঠা করেন, যা ঐ প্রদেশের প্রথম বালিকা বিদ্যালয়।
## পরিবার
আমিনা হায়দারীর স্বামী হায়দ্রাবাদ রাজ্যের সাবেক প্রধানমন্ত্রী আকবর হায়দারী। আমিনার চাচা ছিলেন বিখ্যাত আইনজীবী এবং উল্লেখযোগ্য কংগ্রেসম্যান বদরুদ্দিন তায়াবজি।
## মৃত্যু
১৯৩৯ সালে আমিনা হায়দারী মৃত্যুবরণ করেন।
## তথ্যসূত্র

বিষয়শ্রেণী:১৮৭৮-এ জন্ম
বিষয়শ্রেণী:১৯৩৯-এ মৃত্যু
বিষয়শ্রেণী:অন্ধ্রপ্রদেশের সমাজকর্মী
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় সমাজকর্মী
বিষয়শ্রেণী:১৯শ শতাব্দীর ভারতীয় নারী শিক্ষাবিদ
ওকসানা মারকারোভা

**ওকসানা সেরহিয়িভনা মারকারোভা** (; জন্ম ২৮ অক্টোবর ১৯৭৬) হলেন একজন ইউক্রেনীয় রাজনীতিবিদ যিনি দেশটির অর্থমন্ত্রী হিসেবে দায়িত্ব পালন করছেন। দেশটির আইনসভা ওলেক্সান্দার ড্যানিল্যুককে বরখাস্ত করার পক্ষে মত দিলে তিনি ২০১৮ সালের ৮ জুন ভারপ্রাপ্ত অর্থমন্ত্রী হিসেবে দায়িত্ব গ্রহণ করেন।

## জীবনী
১৯৯৯ সালে মারকারোভা কিয়েভ-মোহিলা একাডেমি থেকে পরিবেশবিজ্ঞানের উপরে স্নাতকোত্তর ডিগ্রি লাভ করেন। ২০০১ সালে যুক্তরাষ্ট্রের ইন্ডিয়ানা বিশ্ববিদ্যালয় থেকে তিনি পাবলিক ফিন্যান্স অ্যান্ড ট্রেডের উপর আরেকটি মাস্টার্স ডিগ্রি লাভ করেন।

২০১৫ সাল পর্যন্ত মারকারোভা বেসরকারি খাতে যুক্ত ছিলেন। ২০১৫ সালের মার্চে তাকে অর্থ প্রতিমন্ত্রী হিসেবে নিযুক্ত করা হয়। ওলেকসান্দার ড্যানিল্যুক ২০১৮ সালের ৭ জুন বরখাস্ত হলে তিনি ৮ জুন দেশটির ভারপ্রাপ্ত অর্থমন্ত্রী হিসেবে দায়িত্ব গ্রহণ করেন।
 ২০১৮ সালের ২২ নভেম্বর তাকে পূর্ণদায়িত্বে অর্থমন্ত্রী হিসেবে নিযুক্ত করে দেশটির আইনসভা।

## ব্যক্তিগত জীবন
তিনি ব্যাংকার ও ব্যবসায়ী ড্যানিলো ভোলিনেটসের সাথে বিবাহবন্ধনে আবদ্ধ হয়েছেন। তাদের চারজন সন্তান আছে (দুইজন ড্যানিলো ভোলিনেটসের আগের পক্ষের)।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:২১শ শতাব্দীর নারী ব্যবসায়ী
বিষয়শ্রেণী:নারী অর্থমন্ত্রী
বিষয়শ্রেণী:অর্দ্র নাসিয়োনাল দ্য মেরিতের নাইট
বিষয়শ্রেণী:২১শ শতাব্দীর ইউক্রেনীয় নারী রাজনীতিবিদ
বিষয়শ্রেণী:ইউক্রেনের স্বতন্ত্র রাজনীতিবিদ
মেহেরুন নেসা

**মেহেরুন নেসা** (২০ আগস্ট, ১৯৪২ – ২৭ মার্চ, ১৯৭১) একজন বাংলাদেশি কবি এবং  শহীদ বুদ্ধিজীবী। ১৯৭১ সালে পাকিস্তান সেনাবাহিনী পরিকল্পিতভাবে বাংলাদেশের বুদ্ধিজীবীদের হত্যা করেছিলো। কবি মেহেরুন নেসা হলেন তাদের একজন।

## প্রথম জীবন
কবি মেহেরুন নেসা ২০ আগস্ট, ১৯৪২ সালে খিদিরপুর, কলকাতা, পশ্চিমবঙ্গ, তৎকালীন ব্রিটিশ ভারতে জন্ম গ্রহণ করেন। তিনি কখনো বিদ্যালয়ে যান নি। কিন্তু তিনি ছিলেন স্বশিক্ষিত। ভারত বিভাগের পর তিনি পরিবারের সাথে পূর্বপাকিস্তানে চলে আসেন।

## পেশা
মেহেরুন নেসা বাংলা একাডেমিতে কাজ করেছেন। এরপর ১৯৬১ সালে তিনি ফিলিপস রেডিও কোম্পানিতে কাজ শুরু করেন। তিনি ইউএসআইএস লাইব্রেরী ঢাকাতে, যা মার্কিন যুক্তরাষ্ট্রের তথ্য সংস্থা কর্তৃক পরিচালিত হতো, কাজ করতেন।

১৯৫৩ সালে তার প্রথম কবিতা চাষী প্রকাশিত হয় দৈনিক সংবাদ পত্রিকায়। তার কবিতায় রোমান্টিকতা এবং বাস্তবতার উপাদান বেশি থাকতো। তিনি কবিতার মধ্য দিয়ে তার রাজনৈতিক মতাদর্শ প্রকাশ করতেন। বাংলা ভাষাকে রাষ্ট্র ভাষা হিসেবে স্বীকৃতির জন্য তিনি আন্দোলনে যোগ দিয়েছিলেন। তার কবিতার মধ্যে দিয়ে এর সপক্ষে মতামত ব্যক্ত করতেন। তার কবিতা পাকিস্তানি খবর, দৈনিক পাকিস্তান, সংগ্রাম এবং ফিলিপস ম্যাগাজিন ইত্যাদিসহ কয়েকটি প্রকাশনা দ্বারা প্রকাশিত হয়েছিল।

১৯৬৯ সালের গণ অভ্যুত্থানের সাথে তিনি জড়িত হয়ে পড়েন। তিনি মিরপুরের অ্যাকশন কমিটির সদস্য ছিলেন। ২৩ মার্চ, ১৯৭১ সালে তিনি নিজ বাড়িতে স্বাধীন বাংলাদেশের পতাকা উত্তোলন করে সাহসের পরিচয় দিয়েছিলেন।

## মৃত্যু
২৭ মার্চ, ১৯৭১ সালে ঢাকার মিরপুরের তার বাড়িতে বিহারীদের সাথে পাকিস্তানি সেনাবাহিনীর স্থানীয় সহযোগীরা আক্রমণ করে। তিনি তাদের হাতে সপরিবারে নিহত হন। তার দুই ভাই ও মাকে তার সাথে হত্যা করা হয়।

১৯৯৫ সালের ১৪ ডিসেম্বর বাংলাদেশ ডাকঘর তার ছবি দিয়ে ডাক টিকিট প্রকাশ করে।

## মেহেরুন নেসা হত্যার বিচার
জামায়াত-ই-ইসলামি বাংলাদেশের নেতা আব্দুল কাদের মোল্লাকে তার ও তার পরিবারের মৃত্যুর জন্য অভিযুক্ত করা হয়। এছাড়াও তার বিরুদ্ধে অনেক অভিযোগ ছিলো। ১২ ডিসেম্বর, ২০১৩ তারিখে কাদের মোল্লাকে ফাঁসি দেওয়া হয়।

## তথ্যসূত্র

বিষয়শ্রেণী:১৯৭১-এ মৃত্যু
বিষয়শ্রেণী:১৯৪২-এ জন্ম
বিষয়শ্রেণী:বেগম রোকেয়া পদক বিজয়ী
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাঙালি লেখক
বিষয়শ্রেণী:১৯৭১-এ শহীদ বুদ্ধিজীবী
ফাউজিয়া গাইলানি

**ফাউজিয়া গাইলানি** আফগানিস্তানের একজন মহিলা রাজনীতিবিদ। ২০০৫ সালে হেরাত প্রদেশ থেকে আফগানিস্তানের ওলেসি জিরগার, দেশটির পার্লামেন্টের নিম্নকক্ষ, সদস্য হিসেবে নির্বাচিত হন। তিনি প্রায় ১৬,৮৮৫ ভোট পেয়ে হেরাত থেকে নির্বাচিত হন।
নির্বাচনের আগে ফাউজিয়া একটি ফিটনেস সেন্টার প্রতিষ্ঠা করেন। তিনি আফগানিস্তানের গাইলানি বংশীয় পশতুন পরিবারের অন্তর্গত। ফাউজিয়া নারীর বিরুদ্ধে সহিংসতার বিরুদ্ধে কথা বলেছেন, এবং মেয়েদের জোরপূর্বক বিয়ের বিরুদ্ধেও সোচ্চার। তিনি নিজেই মাত্র তেরো বছর বয়সে বিয়ে করতে বাধ্য হয়েছিলেন। আফগানিস্তানের কবি নাদিয়া আঞ্জুমানের হত্যার পর তাকে ব্যাপকভাবে উদ্ধৃত করা হয়েছিল। নাদিয়া আঞ্জুমানের স্বামীকে তার হত্যার জন্য গ্রেফতার করা হয়েছিল।

কংগ্রেসিয়াল রিসার্চ সার্ভিস ফাউজিয়াকে স্বাধীন প্রতিনিধি হিসাবে বর্ণনা করে, যার সমর্থনে হামিদ কারজাই প্রশাসন জয়ের জন্য কষ্ট পোহাতে হয়েছিল।

## তথ্যসূত্র

## তথ্যসূত্র

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান নারী রাজনীতিবিদ
বিষয়শ্রেণী:পশতু ব্যক্তি
বিষয়শ্রেণী:পশতু নারী
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:আফগান ব্যবসায়ী
বিষয়শ্রেণী:পশতুন নারী রাজনীতিবিদ
বিষয়শ্রেণী:পশতুন রাজনীতিবিদ
অক্ষরা হাসান

**অক্ষরা হাসান** হলেন একজন ভারতীয় চলচ্চিত্র অভিনেত্রী, যিনি হিন্দি ও তামিল চলচ্চিত্রে অভিনয় করেছেন। তিনি কামাল হাসান ও সারিকা ঠাকুরের কন্যা এবং শ্রুতি হাসানের ছোটবোন।

## প্রারম্ভিক জীবন ও ব্যক্তিগত জীবন
কমল হাসান ও সারিকা ঠাকুরের কন্যা অক্ষরা হাসান ১৯৯১ সালের ১২ অক্টোবর তামিলনাড়ুর চেন্নাইয়ে জন্মগ্রহণ করেন। তার বড়ো বোন হলেন চলচ্চিত্র অভিনেত্রী শ্রুতি হাসান। তিনি চেন্নাইয়ের অ্যাবাকাস মন্টেসৌরি স্কুল, মুম্বাইয়ে বিকন হাই স্কুল এবং বেঙ্গালুরুর ইন্দাস ইন্টারন্যাশনাল স্কুলে পড়েছেন।

তিনি মুম্বাইয়ে তার মায়ের সাথে বাস করেন।

## কর্মজীবন
২০১০ সালে রাহুল ঢোলাকিয়ার *সোসাইটি* চলচ্চিত্রে সহকারী পরিচালক হিসেবে যুক্ত হবার মাধ্যমে তিনি চলচ্চিত্রাঙ্গনে পা রাখেন। ২০১৩ সালে মুক্তিপ্রাপ্ত *কাদাল* চলচ্চিত্রে অভিনয়ের প্রস্তাব তার কাছে আসলেও তিনি তা গ্রহণ করেন নি।

অবশেষে, ২০১৪ সালে *শামিতাভ* চলচ্চিত্রে ধানুশের বিপরীতে অভিনয়ের মাধ্যমে তিনি অভিনেত্রী হিসেবে যাত্রা শুরু করেন ; চলচ্চিত্রটিতে মুখ্য ভূমিকায় অভিনয় করেছিলেন অমিতাভ বচ্চন।

২০১৭ সালে মুক্তিপ্রাপ্ত হিন্দি চলচ্চিত্র *লালি কি শাদি মেঁ লাড্ডু কা দিওয়ানা* তে তিনি ভিভান শাহের বিপরীতে অভিনয় করেন। সে বছর তার অভিনীত তামিল চলচ্চিত্র *ভিভেগাম* মুক্তি পায়। ২০১৯ সালে তার অভিনীত তামিল চলচ্চিত্র *কাদারাম কোন্দান* মুক্তি পাবে। এছাড়াও, অভিনয়ের পাশাপাশি তিনি আসন্ন চলচ্চিত্র *সাবাস নাইডু* তে সহকারী পরিচালক হিসেবে যুক্ত আছেন, যেটি তামিল, তেলুগু ও হিন্দি ভাষায় মুক্তি পাবে।

## চলচ্চিত্র তালিকা

### অভিনেত্রী হিসেবে

### সহকারী পরিচালক হিসেবে

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মারাঠি ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় বৌদ্ধ
বিষয়শ্রেণী:চেন্নাইয়ের অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:বৌদ্ধধর্মে ধর্মান্তরিত
বিষয়শ্রেণী:মারাঠি অভিনেত্রী
আনরকালী কউর হনারিয়ার

থাম্ব|আনরকালী কউর হনারিয়ার
**আনরকালী কউর হনারিয়ার** একজন পাঞ্জাবী শিখ আফগান রাজনীতিবিদ।. তিনি একজন নারী অধিকার কর্মী এবং একজন দন্ত-চিকিৎসক হিসেবে আফগানিস্তানের একটি হাসপাতালে কর্মরত আছেন। আফগানিস্তানে মাত্র ৩০,০০০ এর মতো শিখ এবং হিন্দু রয়েছে, ডা. আনরকালী কউর হনারিয়ার তাদের মধ্যে একজন। তিনি আফগানিস্তানের জাতীয় পরিষদের প্রথম অমুসলিম সদস্য।

## ক্যারিয়ার
২০০১ সালে আফগানিস্তান যখন তালিবান মুক্ত হয়, হনারিয়ার তখন কাবুল বিশ্ববিদ্যালয়ে মেডিসিনের উপর অধ্যয়ন করেন। তালিবান পতনের পর আফগানিস্তানের অর্ন্তবর্তীকালীন সরকার সদস্য, লয়া জিরগার সদস্য, এবং আফগান সংবিধান প্রণয়ন কমিটির সদস্য নির্বাচিত হন। ২০০৬ সালে তিনি আফগান স্বাধীন মানবাধিকার কমিশনের সদস্য হন। ২০১০ সালে, দেশের মেশরানি জিরগার সদস্য হিসেবে নির্বাচিত হন এবং প্রথম অমুসলিম নারী হিসেবে পার্লামেন্টের সদস্য হওয়ার মাইলফলক অর্জনের করেন। ২০১৫ সালের মাঝামাঝি সময়ে তিনি তার পদ থেকে পদত্যাগ করেন।

## পুরস্কার ও সম্মাননা
হনারিয়ার একজন সুপরিচিত মানবাধিকার কর্মী এবং সহনশীলতা এবং অহিংসা প্রচারের জন্য ইউনেস্কো-মদনজিৎ সিং পুরস্কারে ভূষিত করা হয়েছে। "তার কাজে তার দেশের মহিলাদের গার্হস্থ্য নির্যাতন, জোরপূর্বক বিয়ে এবং লিঙ্গ বৈষম্যের শিকার হওয়া এবং মানবাধিকার, পারস্পরিক শ্রদ্ধা ও সহনশীলতার আদর্শের উন্নয়নের ক্ষেত্রে ভূমিকা রেখেছে।" ২০০৯ সালে হনারিয়ার রেডিও ফ্রি ইউরোপীয় আফগান চ্যাপ্টার কর্তৃক বছরের সেরা ব্যক্তি হিসেবে মনোনিত হন।
## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:আফগান নারী রাজনীতিবিদ
বিষয়শ্রেণী:নারী মানবাধিকার কর্মী
বিষয়শ্রেণী:আফগান নারী অধিকার কর্মী
বিষয়শ্রেণী:আফগান রাজনীতিবিদ
বিষয়শ্রেণী:নাগরিক অধিকার কর্মী
বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আফগান মানবাধিকার কর্মী
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
কবিরুল ইসলাম রতন

**কবিরুল ইসলাম রতন** হলেন একজন বাংলাদেশী চলচ্চিত্র নৃত্য পরিচালক এবং নৃত্য পরিকল্পনাকারী। ২০০৭ সালে, তিনি দারুচিনি দ্বীপ চলচ্চিত্রের জন্য বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক হিসেবে পুরস্কার জিতে নেন।

## নির্বাচিত চলচ্চিত্রসমূহ
* দারুচিনি দ্বীপ – ২০০৭

## পুরস্কার ও মনোনয়ন
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**

;আরটিভি স্টার অ্যাওয়ার্ডস

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নৃত্য পরিচালক
বিষয়শ্রেণী:শ্রেষ্ঠ নৃত্য পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
লিলিয়ান এলিদাহ

**লিলিয়ান এলিদাহ** হলেন জাম্বিয়ার একজন রন্ধনশিল্পী, যিনি সুইজারল্যান্ডের সিজার রিটজ কুলিনারি আর্ট একাডেমি থেকে রন্ধনশিল্পে ডিগ্রি লাভ করেছেন এবং জাম্বিয়ার রাজধানী লুসাকায় টোয়ালা রেস্টুরেন্ট নামে একটি রেস্টুরেন্ট চালান।

## জীবনী
লিলিয়ান এলিদাহ জাম্বিয়ার লুসাকায় জন্মগ্রহণ করলেও তার শৈশবের অধিকাংশ সময় কেটেছে সুইডেনে। সুইডেনের কলেজ থেকেই তিনি স্নাতক ডিগ্রি লাভ করেছেন। পেশাদার রন্ধনশিল্পী হিসেবে নিজেকে গড়তে চাইলে তিনি সুইজারল্যান্ড গমন করেন এবং সেখানকার সিজার রিটস কুলিনারি আর্ট একাডেমি থেকে রন্ধনশিল্পের উপরে ডিগ্রি অর্জন করেন।

সুইজারল্যান্ডে রন্ধনশিল্পের উপরে ডিগ্রি অর্জনের পর তিনি ফ্রান্সে যান এবং সেখানে অ্যান্থনি লেবৌবের অধীনে তিনি রন্ধনশিল্পী হিসেবে কাজ করেন।

১৯ বছর বয়সে তিনি জাম্বিয়ার জাতীয় দৈনিক *দ্য পোস্ট* এর তৎকালীন নিবন্ধ লেখকদের মাঝে সর্বকনিষ্ঠ নিবন্ধ লেখক হিসেবে সে পত্রিকায় খাবার বিষয়ক নিবন্ধ লেখা শুরু করেন। এরপর তিনি 'টোয়ালা ক্যাটেরিং' নামে নিজস্ব ক্যাটেরিং কোম্পানি এবং টোয়ালা রেস্টুরেন্ট চালু করেন। তিনি তার রেস্টুরেন্টে ইউরোপীয় ও আফ্রিকান রন্ধনশৈলীর সংমিশ্রণে তৈরি খাবার পরিবেশন করেন।

তার ব্যবসায়িক উদ্যোগ  ন্যামুকা জাম্বিয়া নামের একটি উদ্যোগ কর্মসূচির প্রতিবেদনে বর্ণিত হয়েছিল, যে প্রতিবেদনটির জন্য ন্যামুকা জাম্বিয়াকে সহায়তা প্রদান করেছিল ইউকে এইড।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নারী ব্যবসায়ী
বিষয়শ্রেণী:নারী পাচক
বিষয়শ্রেণী:লুসাকার ব্যক্তিত্ব
কলম্বীয় লেখিকাদের তালিকা

এটি কলম্বিয়াতে জন্মগ্রহণকারী বা সেই দেশের সাথে ঘনিষ্ঠভাবে যুক্ত **নারী লেখিকাদের** একটি তালিকা ।

## তালিকা

* মারিয়া জোসেফ আসেভেদো সানচেজ (১৮০৩-১৮৬১), নন-ফিকশন লেখিকা, কবি, জীবনী লেখিকা
* সোলাদাদ আকোস্তা (১৮৩৩-১৯১৩), উপন্যাসিক, ছোট গল্প লেখিকা, সাংবাদিক 
* অ্যালবালুসিয়া আঞ্জেল (জন্ম ১৯৩৯), উপন্যাসিক, ফোলস্কিংগার 
* ডরিলা আন্তমার্কি (সি। ১৮৫০-১৯২৩), কবি
* এলমিরা আন্তোর্মাচি (১৯ শতকের), কবি
* হর্টেনসিয়া আন্তমার্কি (১৮৫০-১৯১৫), কবি
* কনসুয়েলো আরাউজো (জন্ম ১৯৪০), সাংবাদিক, নন-ফিকশন লেখিকা, ছোট গল্প লেখিকা
* হেলেনা আরাজো (১৯৩৪-২০১৫), সাহিত্য সমালোচক, ছোট গল্প লেখিকা, উপন্যাসিক
* আঞ্জেলা বেসাররা (জন্ম ১৯৫৭), উপন্যাসিক
* পিয়াদড বোনেটেট (জন্ম ১৯৫১), কবি, নাট্যকার, উপন্যাসিক
* ফ্যানি বুত্র্রাগো (জন্ম ১৯৪৩), উপন্যাসিক, নাট্যকার
* ফ্রান্সিস্কা জোসেফা দে লা কনসেপিয়াসন (১৬৭১-১৭৪২), আত্মজীবনী লেখিকা
* বার্থা হার্নান্দেজ ফার্নান্দেজ (১৯০৭-১৯৯৩), কলম্বিয়ার প্রথম ভদ্রমহিলা, নন-ফিকশন লেখিকা, বাগানে কাজ করছেন
* লেসজলি কাল্লি, ১৯৯৯ সালে অপহরণ হোন
* ওরিয়েত লোজানো (জন্ম ১৯৫৬), কবি
* আনা মারিয়া মার্টিনেজ ডি নিসার (১৮২১-১৮৭২), ঐতিহাসিক লেখিকা
* ওলগা অ্যালেন মাত্তি (জন্ম ১৯৩৩), কবি
* সিসিলিয়া ওরোজকো তাসকন, সমসাময়িক সাংবাদিক
* লরা রিস্টেপো (জন্ম ১৯৫০), সাংবাদিক, উপন্যাসিক
* তেরেসা রোমান ভেলেজ (জন্ম ১৯২৫), লেখিকা
* জিমেন রোমেরো (জন্ম ১৯৭০), চিত্রনাট্যকার
* মারিয়া তেরেসা রান্ডারস (জন্ম ১৯৫৯), সাংবাদিক, কলাম লেখিকা, নন-ফিকশন লেখিকা
* বার্টিলা সাম্পর আকোস্তা (১৮৫৬-১৯১০), কবি
* আগ্রিপিনা সাম্পের আগুদেলো (১৮৩৩-১৮৯২), কবি
* কারমিলিনা সোটো (১৯১৬-১৯৯৪), প্রশংসিত কবি
* অ্যানাবেল টোরেস (জন্ম ১৯৪৮), কবি, অনুবাদক
* অফেলিয়া উরিবে দে আকোস্টা (১৯০০-১৯৮৮), সহকর্মী, সাংবাদিক, সংবাদপত্র সম্পাদক
* ভার্জিনিয়া ভাল্লেজো (জন্ম ১৯৪৯), উপন্যাসিক, সাংবাদিক, টেলিভিশন উপস্থাপক

## তথ্যসূত্র
সীমা জয়েন্ডা

**সীমা জয়েন্ডা ** (দারিঃ سیما جوینده) একজন আফগান নারী রাজনীতিবিদ। তিনি কাবুল প্রদেশের ডেপুটি গভর্নর এবং পূর্বে ঘোর প্রদেশের গভর্নর ছিলেন। ২০১৫ সালের নভেম্বর পর্যন্ত, আফগানিস্তানের প্রাদেশিক গভর্নর পদে অধিষ্ঠিত দুই নারীর একজন তিনি। সীমা চাকরিতে সাঈদ আনোয়ার রহমতির স্থলাভিষিক্ত হন।
## প্রথম জীবন
মির্জা গুল আকা খানের মেয়ে সীমা জয়েন্ডা ১৯৭১ সালে আফগানিস্তানের ঘোর প্রদেশের ফিরোজ কোহে জন্মগ্রহণ করেন। তিনি বিবাহিত এবং নয় সন্তানের জননী। জয়েন্ডা দারি, পশতু এবং ইংরেজিতে কথা বলতে পারেন। জয়েন্ডা ২০০৫ সালে ঘোর প্রদেশের টেগা টেমর উচ্চ বিদ্যালয়ে তার প্রাথমিক ও মাধ্যমিক শিক্ষা শেষ করে ২০০৯ সালে টিচার্স ট্রেনিং ইনস্টিটিউট অফ ঘোর থেকে ১৪তম শ্রেণীর সার্টিফিকেট অর্জন করেন।

## ক্যারিয়ার
জয়েন্ডা মহিলা সংস্থা বিশেষ করে নারীর ক্ষমতায়নের জন্য অবদান রাখার প্রোগ্রামগুলির সাথে কাজ করেছে। তিনি তালিবান শাসনের অধীনে একজন শিক্ষক হিসেবে কাজ করেছিলেন এবং মেয়েদের নিম্নশ্রেণির পাঠক্রম দিতেন। তালিবানদের পতনের পর তিনি ঘোর প্রদেশের উচ্চ বিদ্যালয়গুলিতে শিক্ষক হিসেবে কাজ করতে থাকেন। ঘোরের গভর্নর অফিস ও গ্রামীণ উন্নয়ন বিভাগ সহ সরকারি অফিসগুলিতে তিনি কাজ করেছেন। আফগানিস্তানে নারীর ক্ষমতায়নের জন্য কাজ করতে গিয়ে তিনি দুই বছরেরও বেশি সময় ধরে আধা-সরকারী বিশেষ করে গ্রামীণ উন্নয়ন সংস্থার প্রাদেশিক প্রশিক্ষক হিসেবে বেসরকারি অফিসগুলিতেও কাজ করেছেন। ২০০২ সালে তিনি লয়া জিরগার জরুরী নির্বাচন এবং ২০০৩ সালে লয়া জিরগার নির্বাচনে অংশগ্রহণ করেছিলেন।

জয়েন্ডা ২০১৫ সালের জুন মাসে ঘোর প্রদেশের গভর্নর নিযুক্ত হন। হুমকি ও চাপের মুখে তাকে ২০১৫ সালের ডিসেম্বরে পদ থেকে অপসারণ করা হয় এবং ডিসেম্বর ২০১৫ সালে কাবুল প্রদেশের ডেপুটি গভর্নর নিযুক্ত হন।

## তথ্যসূত্র

## বহিঃসংযোগ
* সীমা জয়েন্ডা 

বিষয়শ্রেণী:আফগান নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৭১-এ জন্ম
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
২০১৯ বাংলাদেশ ক্রিকেট দলের শ্রীলঙ্কা সফর

বাংলাদেশ জাতীয় ক্রিকেট দল তিনটি একদিনের আন্তর্জাতিক খেলার জন্য শ্রীলঙ্কা সফর করে, যা জুলাই ২০১৯-এ অনুষ্ঠিত হয়।
মূলত এ সফরটি ২০১৯ এর ডিসেম্বরে হওয়ার জন্য নির্ধারিত ছিল, কিন্তু ২০১৯-২০ বাংলাদেশ প্রিমিয়ার লিগ এর সাথে যাতে ব্যাঘাত না ঘটে সেজন্য সফরের তারিখ পরিবর্তন করা হয়।

১১ মে ২০১৯, বাংলাদেশ ক্রিকেট বোর্ড (বিসিবি) সভাপিত নাজমুল হাসান পাপন এক বিবৃতিতে বলেন যে, অপ্রত্যাশিত ভাবেই বাংলাদেশ দলের শ্রীলঙ্কা সফর জুলাইয়ে নিয়ে আসা হয়েছে। এপ্রিল ২০১৯-এ শ্রীলঙ্কায় বোমা হামলার কথা উল্লেখ করে বলেন, আবারো যে কোন সময় আরেকটি সন্ত্রাসী হামলা হতে পারে এমন শঙ্কা থেকেই এ পরিবর্তন। ২৭ জুন ২০১৯, এক প্রতিবেদনে বলা হয় যে, বাংলাদেশ নাগরিক গোয়েন্দা সংস্থার পক্ষ থেকে চারজন জাতীয় নিরাপত্তা গোয়েন্দা (এনএসআই) শ্রীলঙ্কায় পাঠানো হয়েছে সেখানকার পরিস্থিতি সম্পর্কে অবগত হওয়ার জন্য। ৮ জুলাই ২০১৯, শ্রীলঙ্কান ক্রিকেট বোর্ড নিশ্চিত করে যে, সফরটি এগিয়ে যাবে, এবং তিনটি খেলাই অনুষ্ঠিত হবে রানাসিংহে প্রেমাদাসা স্টেডিয়াম, কলম্বোতে।

সিরিজের জন্য শ্রীলঙ্কা ২২ সদস্যের খেলোয়াড়ী দল ঘোষণা করে, যা পরবর্তীতে কাট-ছাট করে ১৭ সদস্যের চূড়ান্ত দল ঘোষণা করা হয়। প্রধান নির্বাচক অশান্ত ডিমেল বলে যে, এটা তাদেরকে ব্যক্তিগতভাবে প্রত্যেকটি খেলার জন্য প্রস্তুত থাকতে সহায়ক হবে। সিরিজের পূর্বে বাংলাদেশ দলের অধিনায়ক মাশরাফি মর্তুজা ইনজুরির কারণে দল থেকে বাদ পড়েন ফলে, তামিম ইকবাল একদিনের আন্তর্জাতিকে প্রথমবারের মতো অধিনায়ক হিসাবে মনোনীত হয়।
শ্রীলঙ্কান বোলার লাসিথ মালিঙ্গা ঘোষণা করে যে, কলম্বোর এই সিরিজের পরে একদিনের আন্তর্জাতিক ক্রিকেট থেকে অবসর গ্রহণ করবে। শ্রীলঙ্কা ক্রিকেট ঘোষণা করে যে, শেষ ওডিআই ম্যাচটি শ্রীলঙ্কান বোলার নুয়ান কুলাসেকারাকে উৎসর্গ করা হবে, যিনি আন্তর্জাতিক ক্রিকেট থেকে অবসর গ্রহণ করেছেন।

## দলীয় সদস্য

সিরিজের পূর্বে মাশরাফি মর্তুজা এবং মোহাম্মদ সাইফুদ্দিন ইনজুরির কারণে বাংলাদেশ স্কোয়াড থেকে বাদ পড়ে এবং পর্যায়ক্রমে ফরহাদ রেজা এবং তাসকিন আহমেদ স্কোয়াডে অন্তর্ভুক্ত হয়। ২৩ জুলাই ২০১৯ শফিউল ইসলাম সুহাস বাংলাদেশ স্কোয়াডে অন্তর্ভুক্ত হয়।

শ্রীলঙ্কার ২২ সদস্যের প্রাথমিক দলে আমিলা আপন্সো, নিরোশন ডিকওয়েলা, দানুষ্কা গুণতিলকা, লাহিরু মাদুশঙ্কা ও লক্ষ্মণ সন্দাকান এর নাম থাকলেও চূড়ান্ত ১৭ সদস্যের দলীয় স্কোয়াড থেকে বাদ দেয়া হয়।

## প্রস্তুতিমূলক খেলা
### ৫০ ওভারের খেলা: শ্রীলঙ্কা বোর্ড প্রেসিডেন্টের একাদশ বনাম বাংলাদেশ

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ
*বিডিক্রিকেটনিউজ 
*ইএসপিএন ক্রিকইনফোতে সিরিজের পাতা 

বিষয়শ্রেণী:২০১৯-এ বাংলাদেশী ক্রিকেট
বিষয়শ্রেণী:২০১৯-এ শ্রীলঙ্কান ক্রিকেট
বিষয়শ্রেণী:২০১৯-এ আন্তর্জাতিক ক্রিকেট প্রতিযোগিতা
বিষয়শ্রেণী:বাংলাদেশ ক্রিকেট দলের শ্রীলঙ্কা সফর
মানিঝা ওয়াফেক

**মানিঝা ওয়াফেক** হলেন আফগানিস্তানের একজন উদ্যোক্তা ও নারী অধিকার কর্মী।

## কর্মজীবন
অর্থনীতির ছাত্রী মানিঝা ওয়াফেক ২০০২ সাল থেকে দেশটিতে নারীর ক্ষমতায়ন ও লৈঙ্গিক সমতায়ন বিষয়ক বিভিন্ন প্রকল্পের সাথে যুক্ত আছেন। তিনি আফগানিস্তানে প্রশিক্ষণার্থীদের লিঙ্গ ও আইনি কাঠামো বিষয়ক সারগ্রন্থ রচনার সাথে যুক্ত ছিলেন। এছাড়াও  নতুন ব্যবসায়ীদের জন্য সারগ্রন্থ রচনা করেছেন তিনি। তিনি নারীদেরকে দেশটির মূলধারায় যুক্ত করতে দেশটির ৫০০ জনেরও অধিক সরকারি কর্মচারীদের প্রশিক্ষণ প্রদান করেছেন। তিনি নারীর অর্থনৈতিক ক্ষমতায়ন প্রতিষ্ঠানের 'ব্যবসার মাধ্যমে শান্তি' কর্মসূচির সাথে দশ বছর যুক্ত ছিলেন।  তিনি দেশটির আড়াইশরও অধিক নারী ব্যবসায়ীদের প্রশিক্ষণ প্রদান করেছেন।

২০০৮ সালে কাবুলের একটি পরামর্শক প্রতিষ্ঠানের চারজন নারী পরামর্শকের একজন হিসেবে কাজ করেছেন তিনি। ২০১২ সালে তিনি ও তার বোন সানিয়া ওয়াফেক 'ওয়ান্ডারল্যান্ড উইমেন' নামে একটি পোশাক উৎপাদনকারী প্রতিষ্ঠান প্রতিষ্ঠা করেন। ব্যবসায়ের পাশাপাশি তিনি আফগান উইমেন্স নেটওয়ার্কের এক্সিকিউটিভ বোর্ড মেম্বার হিসেবেও দুই বছর যুক্ত ছিলেন। এছাড়াও তিনি লিডিং এন্টারপ্রেনারস ফর আফগানিস্তান ডেভেলপমেন্ট প্রতিষ্ঠার সাথে যুক্ত ছিলেন। তিনি দেশটিতে নারীর অধিকার প্রতিষ্ঠায় ও নারী পুরুষের বৈষম্য নিরসনে কাজ করে চলেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আফগান নারীবাদী
মাসুমা আল মুবারক

**মাসুমা আল মুবারক**  (জন্ম: ১৯৪৭) হচ্ছেন কুয়েতের প্রথম মহিলা মন্ত্রী, ২০০৫ সালের ২০শে জুন তিনি মন্ত্রীসভায় নিযুক্ত হন। তিনি মার্কিন যুক্তরাষ্ট্রে শিক্ষা লাভ করেছেন এবং রাষ্ট্রবিজ্ঞানের একজন অধ্যাপক।

## জীবনী
মাসুমা ১৯৭১ সালে উচ্চশিক্ষা লাভের জন্য মার্কিন যুক্তরাষ্ট্রে গমন করেন।
তিনি ১৯৭৬ সালে উত্তর টেক্সাস বিশ্ববিদ্যালয় থেকে এমএ সম্পূর্ণ করেন। পরে তিনি ডেনভার বিশ্ববিদ্যালয় থেকে ডক্টরেট অর্জন করেন। ১৯৮২ সাল থেকে তিনি কুয়েত বিশ্ববিদ্যালয়-এ রাষ্ট্রবিজ্ঞান বিষয়ে শিক্ষাদান করছেন।

তিনি নারীর সমান অধিকারের ক্ষেত্রে সক্রিয় আছেন এবং 'আল আন্বা' পত্রিকায় দৈনিক কলাম লিখেন। ২০০২-এ লিঙ্গ বা সহশিক্ষার বিলোপের বিরোধিতা করে তিনি একটি পিটিশনে স্বাক্ষর সংগ্রহ করেন।

জুন ২০০৫-এ, প্রধানমন্ত্রী সাবাহ আল আহমদ আল সাবাহ-এর মন্ত্রীসভায় তিনি পরিকল্পনা মন্ত্রী এবং  প্রশাসনিক উন্নয়ন বিষয়ক প্রতিমন্ত্রী নিযুক্ত হন। ২৫ই আগস্ট ২০০৭-এ, জাহরা-এর একটি হাসপাতালে অগ্নিকান্ডের ঘটনার পর তিনি স্বাস্থ্যমন্ত্রী হিসাবে পদত্যাগ করেন, সেই অগ্নিকান্ডে দুইজন রোগী মৃত্যুবরণ করে।

২০০৯ সালের কুয়েতের সংসদীয় নির্বাচনে, তিনি এবং অন্য তিন মহিলা নির্বাচনী আসনে জয়ের মাধ্যমে প্রথম কুয়েতি সংসদে প্রবেশ করেন। 

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:University of Denver alumni
বিষয়শ্রেণী:Josef Korbel School of International Studies people
বিষয়শ্রেণী:Members of the National Assembly of Kuwait
বিষয়শ্রেণী:Kuwaiti Shia Muslims
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:Kuwait University faculty
বিষয়শ্রেণী:Government ministers of Kuwait
বিষয়শ্রেণী:Kuwaiti academics
বিষয়শ্রেণী:Women government ministers of Kuwait
বিষয়শ্রেণী:কুয়েতের মন্ত্রী
হিন্দ সাবেহ বারাক আল-সাবেহ

**হিন্দ সাবেহ বারাক আল-সাবেহ** হচ্ছেন কুয়েতের একজন মন্ত্রী যিনি সামাজিক বিষয় ও শ্রম মন্ত্রণালয় এবং অর্থনৈতিক বিষয়ক মন্ত্রণালয়ের ইনচার্জ হিসেবে দায়িত্ব পালন করছেন।

## জীবনী
হিন্দ কুয়েত ইন্ডাস্ট্রিজ ইউনিয়নে ২০১২ সালে জেনারেল ম্যানেজার হিসেবে কাজ করেন। ২০১৫ সালে তিনি সমাজ বিষয়ক ও শ্রম মন্ত্রী হয়েছিলেন এবং ২০১৬ সালের মন্ত্রিসভা রদবদলে তাকে অর্থনৈতিক বিষয়ক মন্ত্রী হিসেবেও দায়িত্ব দেয়া হয়। কুয়েতে মন্ত্রীসভায় তিনিই একমাত্র মহিলা। ২০১৭ সালের জুনে তিনি কুয়েতে তেল শিল্প ও বেসরকারি খাতে সর্বনিম্ন ন্যূনতম মজুরি  ২৪৭.০২ ডলার নির্ধারন করেন। ফোর্বস মধ্যপ্রাচ্য আরব সরকারগুলিতে অবস্থান করা সর্বাধিক প্রভাবশালী মহিলা রাজনীতিবিদদের তালিকায় তাকে ৪র্থ স্থানে স্থান দেয়। সেপ্টেম্বর ২০১৬ সালে তুর্কি উন্নয়ন মন্ত্রী লুৎফী এলভানের সাথে সাক্ষাৎ করেন তিনি, কুয়েত-তুরস্ক সম্পর্ক উন্নয়নে এবং কুয়েতে তুর্কি ঠিকাদারদের উৎসাহিত করার বিষয়ে তারা আলোচনা করেন। তিনি শারাকাহ ফোরাম এবং কর্মশালায় ২০১৭ সালের ১৯ থেকে ২৩ মার্চ পর্যন্ত পৃষ্ঠপোষকতা করেন।সামাজিক কল্যাণে অংশগ্রহণকারীদের সংগঠিত করতে এবং যৌথ ক্ষমতা তৈরির জন্য শারাকাহ ফোরাম ও কর্মশালার আয়োজন করা হয়। তিনি হুয়াউই কুয়েত উদ্ভাবন ও প্রশিক্ষণ কেন্দ্র চালু করতে সহায়তা করেন যা তরুণ কুয়েতীদের প্রযুক্তিগত প্রশিক্ষণ প্রদানের জন্য নির্মিত হয়েছিল। তিনি কলম্বো, শ্রীলংকায় অনুষ্ঠিত আবুধাবি সংলাপের চতুর্থ মন্ত্রীসভার আলোচনা সভায় কুয়েতকে প্রতিনিধিত্ব করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:Government ministers of Kuwait
বিষয়শ্রেণী:Women government ministers of Kuwait
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কুয়েতের মন্ত্রী
২০১৬ হংকং ক্রিকেট দলের আয়ারল্যান্ড সফর

হংকং জাতীয় ক্রিকেট দল দুইটি টুয়েন্টি২০ আন্তর্জাতিক খেলার জন্য আয়ারল্যান্ড সফর করে, যা অগাস্ট থেকে সেপ্টেম্বর ২০১৬-এ অনুষ্ঠিত হয়।
## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

## তথ্যসূত্র

## বহিঃসংযোগ

বিষয়শ্রেণী:২০১৬-এ আইরিশ ক্রিকেট
বিষয়শ্রেণী:২০১৬-এ হংকংয়ের ক্রিকেট
বিষয়শ্রেণী:২০১৬-এ আন্তর্জাতিক ক্রিকেট প্রতিযোগিতা
বিষয়শ্রেণী:হংকং ক্রিকেট দলের আয়ারল্যান্ড সফর
সাবিত্রী জিন্দাল

**সাবিত্রী দেবী জিন্দাল** (; জন্ম ২০ মার্চ ১৯৫০) একজন বিশিষ্ট ভারতীয় ব্যবসায়ী এবং রাজনীতিবিদ।

## জীবনী
সাবিত্রী ১৯৫০ সালে ২০ মার্চে আসামের তিনসুকিয়া জেলায় জন্মগ্রহণ করেন। ১৯৭০ সালে তিনি ওম প্রকাশ জিন্দালিনকে বিয়ে করেন, যিনি জিন্দাল গ্রুপের প্রতিষ্ঠাতা। সাবিত্রী বর্তমানে এমেরিটাস, জিন্দাল ষ্টীল এন্ড পাওয়ার লিমিটেডের চেয়ারপার্সন।

সাবিত্রী জিন্দাল হরিয়ানার হিসার থেকে নির্বাচিত হরিয়ানা বিধানসভার সদস্য ছিলেন। তিনি ২০১৪ সালে অনুষ্ঠিত হরিয়ানা বিধানসভা নির্বাচনে পরাজিত হন। ২০০৫ সালে তার স্বামী ওম প্রকাশ জিন্দাল হেলিকপ্টার দূর্ঘটনায় মারা গেলে তিনি জিন্দাল গ্রুপের চেয়ারপার্সনের দায়িত্ব নেন।

তিনি কোম্পানীর দায়িত্ব নেয়ার পর কোম্পানীর আয় ৪ গুন বৃদ্ধি পায়। ১৯৫২ সালে সাবিত্রী দেবীর স্বামী ওম প্রকাশ জিন্দাল ও.পি জিন্দাল গ্রুপ প্রতিষ্ঠা করেন, যিনি একজন প্রকৌশলী ছিলেন। পরবর্তীতে এটি ইস্পাত, শক্তি, খনির, তেল ও গ্যাস উৎপাদন শুরু করে। কোম্পানীর এই চারটি খাত তার চার পুত্র পৃথিভিরাজ, সজ্জন, রতন এবং নাভেন জিন্দাল কর্তৃক পরিচালিত হয়। জিন্দাল গ্রুপ ভারতের ৩য় শীর্ষ ইস্পাত উৎপাদনকারী প্রতিষ্ঠান।

সাবিত্রী দেবী ভারতের সবচেয়ে ধনী নারী এবং ২০১৬ সালের হিসাবে সর্বভারতের ১৬ তম ধনী, তার $৪ বিলিয়ন ইউএস ডলারের উপর সম্পদ রয়েছে। এছাড়াও তিনি ২০১৬ সালের হিসাবে বিশ্বের ৪৫৩ তম ধনী।

## রাজনীতি
সাবিত্রী দেবী ভারতীয় জাতীয় কংগ্রেসের সদস্য। ২০০৫ সালে জিন্দাল হিসার সংসদীয় আসন থেকে হরিয়ানা বিধানসভায় নির্বাচিত হন, এই আসনে তার স্বামী ওম প্রকাশ জিন্দাল প্রতিনিধিত্ব করেন। ২০০৯ সালে তিনি পুনরায় নির্বাচিত হয়ে ২০১৩ সালের ২৯ অক্টোবর পর্যন্ত রাজ্যসরকারের মন্ত্রী ছিলেন।
তিনি রাজস্ব ও দুর্যোগ ব্যবস্থাপনা, একীকরণ, পুনর্বাসন ও গৃহায়ন মন্ত্রণালয় এবং শহুরে স্থানীয় সংস্থা ও হাউজিং রাজ্য মন্ত্রণালয়ের দায়িত্ব পালন করেন।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:ভারতের স্বতন্ত্র রাজনীতিবিদ
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:ভারতীয় নারী ব্যবসায়িক নির্বাহী
বিষয়শ্রেণী:হরিয়ানার নারী ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:তিনসুকিয়া জেলার ব্যক্তি
বিষয়শ্রেণী:নারী শতকোটিপতি
বিষয়শ্রেণী:হরিয়ানা বিধানসভার সদস্য ২০০৫-২০০৯
বিষয়শ্রেণী:ভারতীয় শতকোটিপতি
বিষয়শ্রেণী:হরিয়ানার ভারতীয় জাতীয় কংগ্রেসের রাজনীতিবিদ
বিষয়শ্রেণী:হরিয়ানার ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:হরিয়ানা বিধানসভার নারী সদস্য
বিষয়শ্রেণী:হরিয়ানা বিধানসভার সদস্য ২০০৯-২০১৪
বিষয়শ্রেণী:হরিয়ানা বিধানসভার সদস্য ২০২৪-২০২৯
বিষয়শ্রেণী:হরিয়ানার ভারতীয় জনতা পার্টির রাজনীতিবিদ
বিষয়শ্রেণী:ইস্পাত ব্যবসায়ী
রেম আবু হাসান

**রেম আবু হাসান** একজন জর্ডানি রাজনীতিবিদ এবং সরকারের মন্ত্রী।
## প্রাথমিক জীবন
রেম ১৯৮৫ সালে একটি এল.এল.বি ডিগ্রী নিয়ে জর্ডান বিশ্ববিদ্যালয় থেকে স্নাতক হন। ১৯৮৬ সালে তিনি তার এল.এল.এম সম্পন্ন করেন লন্ডন স্কুল অফ ইকোনমিক্স, লন্ডন বিশ্ববিদ্যালয় থেকে ১৯৮৭ থেকে ১৯৮৮ সাল পর্যন্ত তিনি হার্ভার্ড ল স্কুলে প্রমাণ আইনের ভিজিটিং রিসার্চার ছিলেন। তিনি বিবাহিত এবং দুই সন্তানের জননী।

## কর্মজীবন
১৯৯২ সালে জর্ডানে নারী ও শিশু সম্পর্কিত আইন প্রণয়নে রেম আবু হাসান জড়িত ছিলেন। তিনি ২০০২ সালে জর্ডানের প্রথম সংস্কার উদ্যোগে কাজ করেন এবং ২০০৫ সালে তিনি জর্দানীয় জাতীয় এজেন্ডার আইন ও বিচার বিভাগের উপকমিটির সদস্য ছিলেন। ২০০৬ সালে তিনি "জর্ডান একত্রে সংস্কার ফোরামে" অংশ নেন। ২০০৬ থেকে ২০০৮ সাল পর্যন্ত তিনি বিচার মন্ত্রণালয়ের উপদেষ্টা হিসাবে দায়িত্ব পালন করেন। তিনি জর্ডানে আন্তর্জাতিক নারী ফোরাম প্রতিষ্ঠা করেন এবং ২০০৬ থেকে ২০০৮ সাল পর্যন্ত এটির সভাপতি হিসাবে দায়িত্ব পালন করেন। ২০১১ সালের মে মাসে তিনি মানবাধিকার জাতীয় কেন্দ্রের ট্রাস্টি বোর্ডে নিযুক্ত হন। ২০১৩ সালে তিনি সামাজিক উন্নয়ন মন্ত্রী হিসেবে নিযুক্ত হন। তিনি জর্ডানের আইনের অনুচ্ছেদ-৩০৮ বাতিলের বিরুদ্ধে কথা বলেছিলেন, যে আইনের ফলে ধর্ষিতাকে বিবাহের মাধ্যমে ধর্ষক রক্ষা পেয়ে যায়। তিনি আইন সংশোধনের পক্ষে ছিলেন, যার ফলে ধর্ষকের ফাঁসি হবে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:রাজনীতিতে জর্ডানীয় নারী
বিষয়শ্রেণী:জর্জটাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জর্ডান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:২১শ শতাব্দীর জর্ডানীয় নারী রাজনীতিবিদ
বিষয়শ্রেণী:২১শ শতাব্দীর জর্ডানীয় রাজনীতিবিদ
বিষয়শ্রেণী:জর্ডানীয় ব্যবসায়ী
লানা মামকেজ

**লানা মামকেজ** হচ্ছেন একজন জর্দানিয় রাজনীতিবিদ, সাংবাদিক এবং সংস্কৃতি বিষয়ক মন্ত্রী।

## প্রারম্ভের জীবন
লানা মামকেজ জর্ডান বিশ্ববিদ্যালয় থেকে তার বিএ এবং এমএ সম্পন্ন করেন। ২০০২ সালে তিনি জর্দান বিশ্ববিদ্যালয় থেকে ডক্টরেট প্রোগ্রাম সম্পন্ন করেন।

## কর্মজীবন
লানা জর্দান সরকারের মালিকানাধীন একটি আরবি ভাষার জর্দানিয়ান সংবাদপত্র "দৈনিক আল রা'ই"-এর একজন সাংবাদিক হিসেবে কাজ করেছেন। তিনি ইশরা বিশ্ববিদ্যালয়ের কলা অনুষদে শিক্ষক হিসেবে কর্মরত ছিলেন। তিনি জর্ডানের আম্মানে অবস্থিত পেত্রা বিশ্ববিদ্যালয়ের কলা ও বিজ্ঞান অনুষদেও শিক্ষকতা করেছেন। তিনি জর্ডানের বেশ কয়েকটি রেডিও স্টেশনে কাজ করেছেন। তিনি জর্ডান টেলিভিশনের প্রযোজক ছিলেন এবং টিভি শো উপস্থাপনা করেন। ২ মার্চ ২০১৫-এ, তিনি প্রধানমন্ত্রী আব্দুল্লাহ এনসোর-এর মন্ত্রিসভার সংস্কৃতি মন্ত্রী নিযুক্ত হন, মন্ত্রিসভায় নিযুক্ত পাঁচ নারীর একজন ছিলেন তিনি। মন্ত্রী হিসাবে তিনি জর্ডানের জেরশ গভর্নোরেটের রাজধানী জেরশ শহরে জেরশ সাংস্কৃতিক শহর প্রতিষ্ঠা প্রকল্পের সাথে কাজ করেন। তিনি আর্মেনিয়া ও জর্ডান এবং জর্ডানে আর্মেনিয়ান সম্প্রদায়ের মধ্যে সাংস্কৃতিক সম্পর্ক উন্নত করার জন্যও কাজ করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জর্ডানের সরকার মন্ত্রী
বিষয়শ্রেণী:রাজনীতিতে জর্ডানীয় নারী
বিষয়শ্রেণী:University of Jordan alumni
বিষয়শ্রেণী:Petra University faculty
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জর্ডান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর জর্ডানীয় নারী রাজনীতিবিদ
বিষয়শ্রেণী:২১শ শতাব্দীর জর্ডানীয় রাজনীতিবিদ
২০১৬–১৭ আয়ারল্যান্ড ক্রিকেট দলের দক্ষিণ আফ্রিকা সফর

আয়ারল্যান্ড ক্রিকেট দল ২০১৬ সালের সেপ্টেম্বরে দক্ষিণ আফ্রিকা সফরে যায়। সেখানে তারা দুটি একদিনের আন্তর্জাতিক ম্যাচ খেলে, একটি করে দক্ষিণ আফ্রিকা ও অস্ট্রেলিয়ার বিপক্ষে। উভয় খেলায় তারা চরমভাবে পরাজিত হয়, দক্ষিণ আফ্রিকার সাথে ২০৬ রানে এবং অস্ট্রেলিয়ার সাথে ৯ উইকেটের ব্যবধানে পরাজিত হয়। দক্ষিণ আফ্রিকার বিপক্ষে তাদের ওডিআই খেলার মধ্য দিয়েই প্রথম হালনাগাদকৃত ক্রিকেট আইন ডিআরএস পদ্ধতির প্রয়োগ চালু হয়। যা এলবিডব্লিউ আউটের সিদ্ধান্তের ক্ষেত্র ব্যাপক সুক্ষ্মতার প্রসারতা এনে দেয়।

## দলীয় সদস্য

## দক্ষিণ আফ্রিকা বনাম আয়ারল্যান্ড

## অস্ট্রেলিয়া বনাম আয়ারল্যান্ড

## তথ্যসূত্র

## আরও দেখুন
* ২০১৬–১৭ অস্ট্রেলিয়া ক্রিকেট দলের দক্ষিণ আফ্রিকা সফর

## বহিঃসংযোগ

বিষয়শ্রেণী:২০১৬-এ আইরিশ ক্রিকেট
বিষয়শ্রেণী:২০১৬-এ দক্ষিণ আফ্রিকান ক্রিকেট
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:আয়ারল্যান্ড ক্রিকেট দলের বিদেশ সফর
ইয়াসেরা ঘোশে

**ইয়াসেরা ঘোশে** হচ্ছেন একজন জর্দানীয় রাজনীতিবিদ এবং সরকারি খাত উন্নয়ন মন্ত্রী।

## প্রারম্ভের জীবন ও শিক্ষা
ইয়াসেরা ঘোশে জর্দান বিশ্ববিদ্যালয়ের আইন বিভাগ থেকে স্নাতক ডিগ্রি অর্জন করেন। তিনি জর্দান বিশ্ববিদ্যালয় থেকে এমএ পাস করেন এবং বার্মিংহাম বিশ্বদ্যালয় থেকে বাণিজ্যিক আইনে অন্য আরেকটি ডিগ্রী লাভ করেন। তিনি দুবাই স্কুল অফ গভর্নমেন্টে পড়াশোনা করেন সেখানে তিনি "নেতৃত্বে আলোচনা" এ ডিগ্রি অর্জন করেন। তিনি হার্ভার্ড বিশ্ববিদ্যালয়ের কেনেডি স্কুল অফ গভর্নমেন্ট থেকে "বেসরকারি সংস্থার নেতাদের জন্য কৌশলগত ব্যবস্থাপনায়" একটি কোর্স করেছেন। ২০০৩ সালে তিনি ইউরোপিয়ান ফাউন্ডেশন ফর কোয়ালিটি ম্যানেজমেন্ট এ ইউরোপীয় এক্সেলেন্স অ্যাসেসারের একটি কোর্সে যোগ দেন একই প্রতিষ্ঠান থেকে ২০০৮-এ "শ্রেষ্ঠত্বের দিকে কীভাবে যাত্রা শুরু" কোর্স শুরু করেন।

## কর্মজীবন
ইয়াসেরা ঘোশে ২০০২ সালে রয়েল হাশেমাইট কোর্টের অর্থনৈতিক ও উন্নয়নে উপ পরিচালক হিসাবে কাজ করেন। মার্চ ২০০৪ থেকে মার্চ ২০০৬ সাল পর্যন্ত তিনি সরকারি পারফরম্যান্স এবং স্বচ্ছতায় শ্রেষ্ঠত্বের জন্য প্রদত্ত দ্য কিং আব্দুল্লাহ দ্বিতীয় পুরস্কারের সমন্বয়কারী হিসেবে কাজ করেন। ২০০৫ থেকে ২০০৬ সাল পর্যন্ত তিনি পাবলিক সেক্টর সংস্কার প্রশাসনের মন্ত্রীর একজন প্রযুক্তিগত উপদেষ্টা ছিলেন। তিনি পেত্রা বিশ্ববিদ্যালয় -এর ব্যবসায় প্রশাসন ও অর্থায়ন কলেজে লেকচারার হিসেবে ছিলেন, যেখানে তিনি নয় বছর ধরে কাজ করেন। তিনি ছিলেন কিং দ্বিতীয় আব্দুল্লাহ সেন্টার ফর এক্সিলেন্সের প্রথম নির্বাহী পরিচালক, ২০০৬ থেকে মে ২০১৬ পর্যন্ত তিনি সেখানে দায়িত্ব পালন করেছেন। ২০০৯-এ তিনি দ্বিতীয় শ্রেণিতে বিশেষ অবদানের জন্য আল-হুসেন আদেশ পুরস্কার লাভ করেন। প্রধানমন্ত্রী হানি মুলকির মন্ত্রিসভায় ১ই জুন ২০১৫ সালে তিনি সরকারি খাত উন্নয়ন মন্ত্রী হিসেবে নিযুক্ত হন। তিনি একজন জর্দানীয় সিনেটর এবং সিনেটের সভাপতির সহকারী হিসাবে নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জর্ডানের সরকার মন্ত্রী
বিষয়শ্রেণী:রাজনীতিতে জর্ডানীয় নারী
বিষয়শ্রেণী:Jordanian businesspeople
বিষয়শ্রেণী:University of Jordan alumni
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:Petra University faculty
বিষয়শ্রেণী:Alumni of the University of Birmingham
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জর্ডান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর জর্ডানীয় নারী রাজনীতিবিদ
বিষয়শ্রেণী:২১শ শতাব্দীর জর্ডানীয় রাজনীতিবিদ
বিষয়শ্রেণী:হার্ভার্ড কেনেডি স্কুলের প্রাক্তন শিক্ষার্থী
তাগরিদ হিকমত

**তাগরিদ হিকমত** (জন্ম ১৯৪৫) হচ্ছেন জর্ডানের অবসরপ্রাপ্ত একজন বিচারক। ১৯৯৮ সালে বিচারক হিসেবে নিযুক্ত হওয়া তাগরিদ হিকমত ছিলেন জর্ডানের প্রথম মহিলা বিচারক। ২০০৩ থেকে ২০১১ সাল পর্যন্ত তিনি রুয়ান্ডা আন্তর্জাতিক অপরাধ ট্রাইব্যুনালে বিচারক ছিলেন।

## কর্মজীবন
হিকমত ১৯৪৫ সালে জারকা-এ জন্মগ্রহণ করেন। তিনি ১৯৬৯ থেকে ১৯৭৩ সালের মধ্যে দামাস্কাস বিশ্ববিদ্যালয়-এ আইন বিষয়ে অধ্যয়ন করেন। ১৯৮২ সালে কোর্টের সামনে ক্লায়েন্ট প্রতিনিধিত্বকারী আইনজীবী হিসেবে তিনি তার কর্মজীবন শুরু করেন। ১৯৯৬ সালে তিনি নাগরিক অধিকার বিভাগের অ্যাটর্নি জেনারেলের সহকারী হন। ১৯৯৮ সালে হিকমত আপিল আদালতের বিচারক নিযুক্ত হন। যা তাকে জর্ডানের প্রথম মহিলা বিচারক করে তোলে। ২০০২ থেকে ২০০৩ সালের মধ্যে তিনি উচ্চতর ফৌজদারি আদালতের বিচারক ছিলেন।

জুন ২০০৩-এ হিকমত ছিলেন জাতিসংঘ সাধারণ পরিষদ কর্তৃক ১৮জন নির্বাচিত বিচারকের একজন যারা রুয়ান্ডা আন্তর্জাতিক অপরাধ ট্রাইব্যুনালে (আইসিটিআর) *[[Ad litem|অ্যাড লিটেম]]* নিযুক্ত হয়েছিল। পরের বছরের সেপ্টেম্বরে জাতিসংঘের মহাসচিব কফি আনান, তাকে ট্রাইব্যুনালের একজন অস্থায়ী বিচারক হিসাবে নিযুক্ত করেন। হিকমত ২০১১ পর্যন্ত আইসিটিআর-এ একজন বিচারক ছিলেন, এবং ২০০৯ থেকে ২০১০ পর্যন্ত প্রধান বিচারপতি ছিলেন।

২৬তম অধিবেশন হিকমত জর্ডানের সিনেট সদস্য ছিলেন। হিকমত জর্দানীয় রাজনৈতিক দলগুলোর লোক দেখানো রাজনৈতিক কর্মসূচির জন্য সমালোচনা করেছেন যা শুধুমাত্র তাদের নিজেদের ভোটের জন্যই মহিলাদের লক্ষ্য রাখে। হিকমত জর্ডানে নারীদের রাজনৈতিক অংশগ্রহণে বিভিন্ন চ্যালেঞ্জকে উল্লেখ করেছেন, যার মধ্যে রয়েছে, একটি পিতৃপুরুষ ব্যবস্থা, লিঙ্গ ভূমিকার উপর বাঁধা দৃষ্টিপাত এবং পুরুষদের থেকে অর্থনৈতিক স্বাধীনতার অভাব।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:Damascus University alumni
বিষয়শ্রেণী:International Criminal Tribunal for Rwanda judges
বিষয়শ্রেণী:Jordanian judges
বিষয়শ্রেণী:Jordanian lawyers
বিষয়শ্রেণী:রাজনীতিতে জর্ডানীয় নারী
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:Members of the Senate of Jordan
বিষয়শ্রেণী:People from Zarqa
বিষয়শ্রেণী:Jordanian judges of United Nations courts and tribunals
বিষয়শ্রেণী:দামেস্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর জর্ডানীয় নারী রাজনীতিবিদ
বিষয়শ্রেণী:২১শ শতাব্দীর জর্ডানীয় রাজনীতিবিদ
ফরিদা আনোয়ার

**ফরিদা আনোয়ার** (জন্ম ১৯৪৬, মৃত্যু ২০২৫)অক্সফোর্ড সিটি কাউন্সিলের হেডিংটন হিল ও নর্থওয়েতে ব্রিটিশ লেবার পার্টির একজন রাজনীতিবিদ এবং কাউন্সিলর। ২০১৪ সালে অক্সফোর্ডশায়ার শহরের প্রথম বাংলাদেশী কাউন্সিলর হন।

## প্রাথমিক জীবন
ফরিদা জন্ম গ্রহণ করেন তৎকালীন পাকিস্তানের পূর্ব বাংলার (বর্তমানে বাংলাদেশ) ফরিদপুর জেলায়। তার মরহুম পিতা শাহ মোহাম্মদ ইসরাইল হক ছিলেন একজন সরকারী চাকুরীজীবি, যিনি ১৯৬৫ সালে যুক্তরাজ্যে বসতি স্থাপন করেন সেখানকার ব্রিটিশ সিভিল সার্ভিস-এ উচ্চতর পদে আসীন হন, বাংলাদেশ সিভিল সার্ভিস-এ যুগ্ম সচিব পদ থেকে অবসর গ্রহণ করেন এবং সরাসরি শেখ মুজিবুর রহমান এর পরবারের সাথে সম্পর্কযুক্ত ছিলেন। তার মরহুম মাতা ছালিমা খাতুন। ফরিদার পাঁচ ভাই এবং এক বোন, জেষ্ঠ ভাই বরিশাল বিশ্ববিদ্যালয়ের উপাচার্য, অপর ভাই সিটি ইউনিভার্সিটি অব নিউ ইয়র্ক এর প্রভাষক, এবং বাকী তিন ভাই বাংলাদেশ সিভিল সার্ভিস এ কর্মরত।

১৯৬৬ সালে ফরিদা যুক্তরাজ্যে আসেন ছাত্রী হিসাবে। তিনি শিক্ষকতার যোগ্যতা, উচ্চতর ব্যবস্থাপনা যোগ্যতা সহ রাজনীতি, অর্থনীতি এবং ইংরেজিতে বিএ (সম্মান) অর্জন করেন। 

## কর্মজীবন
ফরিদা ১৯ বছর ধরে**স্বাস্থ্য ও সামাজিক নিরাপত্তা বিভাগে** সরকারী চাকুরীজীবি হিসেবে কাজ করেন। ১৯৮৭ সালে তিনি লন্ডন বোরাফ অব কামডীন-এ সোস্যাল সার্ভিস দপ্তরের হোম কেয়ার বিভাগের টীম ম্যানেজার নিযুক্ত হন। ১৯৯১ সালে, তিনি একই বিভাগে কমিশনার পদে পদোন্নতি লাভ করেন।

ব্রিটিশ সিভিল সার্ভিস ও স্থানীয় সরকার বিভাগে ৪০ বছর কাজ করার পর ফরিদা যুক্তরাজ্য লেবার পার্টিতে যোগ দেয়ার জন্য ২০০৭ সালে দ্রুত অবসর নিয়ে নেন। ২০১৪ সালে অক্সফোর্ড সিটি কাউন্সিল নির্বাচনে ফরিদা হেডিংটন হিল এবং নর্থওয়ের প্রায় ৩০০ জন সংখ্যাগরিষ্ঠতা নিয়ে কাউন্সিলর নির্বাচিত হন এবং তিনিই অক্সফোর্ডশায়ার সিটিতে প্রথম বাংলাদেশী কাউন্সিলর হন।
ফরিদা ইউনিসন এর একজন নির্বাচিত সদস্য, অ্যামসফোর্ডশায়ার কাউন্সিল ফর কমিউনিটি রিলেশনের একজন নির্বাচিত সদস্য, থেমস ভ্যালি পুলিশ কনসালটেন্ট কমিটির সদস্য, প্রাক্তন অক্সফোর্ডশায়ার কাউন্সিল ফর কমিউনিটি রিলেশনস এর নির্বাহী কমিটির সদস্য। এবং অক্সফোর্ডশায়ার বাংলাদেশী অ্যাসোসিয়েশনের সম্মানসূচক সচিব। তিনি অক্সফোর্ডের সেন্ট মাইকেল সিই প্রাথমিক বিদ্যালয়ের গভর্নর অক্সফোর্ড এশিয়ান সাংস্কৃতিক কেন্দ্রের প্রতিষ্ঠাতা, যেখানে তিনি কমিউনিটি ও প্রিস্কুল কমিটির সভাপতিত্ব করেন এবং লন্ডন মুরিফিল্ডস আই হসপিটাল রোগীদের এবং গভর্নিং বডি নির্বাচিত সদস্য নির্বাচিত হন।

## ব্যক্তিগত জীবন
ফরিদা একজন মুসলিম পন্থী, সায়েদুল হককে বিয়ে করেন এবং বর্তমানে তিন নাতি/নাতনীর দাদী। তার একমাত্র কন্যা, ফাহমিদা একজন অক্সফোর্ড গ্রাজুয়েট,যিনি অক্সফোর্ড বিশ্ববদ্যালয়ের স্নাতকোত্তর গবেষণা কেন্দ্রে কাজ করছেন

আনোয়ার হেডলি ওয়ে, হেডিংটন, অক্সফোর্ডে প্রায় চল্লিশ বছর বসবাস করতেন। ২০২৫  সালের ৬ ফেব্রুয়ারি একই জায়গায় তিনি মারা যান।

## আরও দেখুন
* ব্রিটিশ বাংলাদেশী
* ব্রিটিশ বাংলাদেশী ব্যক্তিদের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৪৬-এ জন্ম
বিষয়শ্রেণী:বাংলাদেশী মুসলিম
বিষয়শ্রেণী:ব্রিটিশ মুসলিম
বিষয়শ্রেণী:ইংল্যান্ডে প্রবাসী
বিষয়শ্রেণী:ফরিদপুর জেলার ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অক্সফোর্ডের ব্যক্তি
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:ব্রিটিশ বাংলাদেশী
বিষয়শ্রেণী:শ্রমিক দল (যুক্তরাজ্য) এর কাউন্সিলর
বিষয়শ্রেণী:ইংল্যান্ডের নারী কাউন্সিলর
বিষয়শ্রেণী:২০২৫-এ_মৃত্যু
বিনীতা বালি

**ভিনিটা বালি** একজন ভারতীয় মহিলা ব্যবসায়ী যিনি ব্রিটানিয়া ইন্ডাস্ট্রিজ লিমিটেডের ব্যবস্থাপনা পরিচালক ছিলেন। 

## শিক্ষা
১৯৭৫ সালে তিনি দিল্লি বিশ্ববিদ্যালয়ের লেডি শ্রী রাম কলেজ ফর উইমেন থেকে অর্থনীতিতে স্নাতক ডিগ্রি অর্জন করেন। এরপর তিনি জামানালাল বাজজ ইনস্টিটিউট অফ ম্যানেজমেন্ট স্টাডিজ থেকে এমবিএ অর্জন করেন। তিনি মার্কিন যুক্তরাষ্ট্রের মিশিগান স্টেট ইউনিভার্সিটিতে বৃত্তি লাভ করেন এবং জাতিসংঘের সদর দফতরে  শিক্ষানবিশ হিসেবে কাজ করেন। 

## পেশা
তার প্রথম কাজ ভোল্টাসে ছিল, যেখানে তিনি  কোমল পানীয় ব্র্যান্ড রসনা বাজারে আনার কাজ করেছিলেন।  ভারত ও আফ্রিকায় কোম্পানির বাজার সম্প্রসারণ করে, তিনি ১৪ বছর ধরে ক্যাডবেরি ভারতীয় বিভাগের জন্য কাজ করেছিলেন। ১৯৯৪ সালে, কোকা-কোলা তাকে তার বিপণন পরিচালক হিসাবে ভাড়া করে এবং পরে তাকে ল্যাটিন আমেরিকার বিপণনের ভাইস প্রেসিডেন্ট নিযুক্ত করা হয়। কোকে নয় বছর থাকার সময়,এছাড়াও বালি কর্পোরেট স্ট্রাটেজির ভাইস প্রেসিডেন্ট হিসাবে কাজ করেন।  ২০০৩ সালে তিনি কোকা কোলা ছেড়ে জাইম্যান গ্রুপে কাজ করার জন্য চলে যান । তিনি গ্রুপের আটলান্টা অফিসের ব্যাবস্থাপনা প্রধান এবং ব্যবসা কৌশলের প্রধান ছিলেন। 

২০০৫ সালে তিনি ভারতীয় ফুড কোম্পানি ব্রিটানিয়া ইন্ডাস্ট্রিজে সিইওর পদ গ্রহণের জন্য চলে যান, যেখানে তিনি অবশেষে ২০০৬ সালে ব্যবস্থাপনা পরিচালক নিযুক্ত হন। তার নির্দেশনায়, ব্রিটানিয়ার রাজস্ব আয় তিন গুন বেড়ে ৮৪১ মিলিয়ন ডলার হয়েছিল।  ২০০৯ সালের ইকনোমিক্স টাইমস অ্যাওয়ার্ডে বালিকে "বছরের সেরা নারী ব্যবসায়ির" পুরস্কার দেওয়া হয়েছিল ।  ২০০৯ সালে, তিনি ব্রিটানিয়া পুষ্টি ফাউন্ডেশন প্রতিষ্ঠা করেছিলেন যা ভারতীয় স্কুলের বাচ্চাদের পুষ্টিকর বিস্কুট বিতরণের মাধ্যমে শিশু অপুষ্টির বিরুদ্ধে লড়াই করে। তিনি ফাইন্ডেশনটির সঙ্গে তার কাজের জন্য একটি কর্পোরেট সামাজিক দায়িত্ববিধি পুরস্কার জিতেছেন।  ২০১১ সালে, *[[ফোর্বস]]* তার "এশিয়ার ৫০ শক্তিশালী নারী ব্যাবসায়ির" এর তালিকায় তার নামোল্লেখ করে।  ভিনিতা গ্লোবাল এলিয়ান্স ফর ইমপ্রুভড নিউট্রিশন এর বোর্ড অব ডাইরেক্টর এর চেয়ারম্যান। 
থাম্ব|300x300পিক্সেল| গ্রেট লেক ইন্সটিটিউট অব ম্যানেজমেন্ট এ ভিনিতা বালি ও ডা বালা।

## তথ্যসূত্র


## বহিঃসংযোগ

*  
* 

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:কর্নাটকের নারী ব্যবসায়ী
বিষয়শ্রেণী:মিশিগান স্টেট ইউনিভার্সিটির প্রাক্তন শিক্ষার্থী
বিষয়শ্রেণী:ভারতীয় নারী প্রধান নির্বাহী
বিষয়শ্রেণী:ভারতীয় প্রধান নির্বাহী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
ইমদাদুল হক খোকন

**ইমদাদুল হক খোকন** একজন বাংলাদেশী নৃত্য পরিচালক এবং নৃত্য পরিকল্পক। ২০১০ সালে, তিনি মোঘল-এ-আযম চলচ্চিত্রের জন্য বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক হিসেবে পুরস্কার জিতে নেন।

## নির্বাচিত চলচ্চিত্রসমূহ

## পুরস্কার ও মনোনয়ন
**[[National Film Awards (Bangladesh)|জাতীয় চলচ্চিত্র পুরস্কার]]**

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নৃত্য পরিচালক
বিষয়শ্রেণী:শ্রেষ্ঠ নৃত্য পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:১৯৬২-এ জন্ম
এলেনা আরজাক

**এলেনা আরজাক** (জন্ম ৪ জুলাই ১৯৬৯) হলেন একজন স্পেনীয় রন্ধনশিল্পী। ২০১২ সালে তাকে বিশ্বের সেরা নারী রন্ধনশিল্পী হিসেবে ঘোষণা করা হয়েছিল।

## জীবনী
এলেনা আরজাক ১১ বছর বয়সে স্পেনের বাস্ক স্বায়ত্তশাসিত অঞ্চলের সান সেবাস্তিয়ানে তাদের পারিবারিক রেস্তোরাঁয় কর্মজীবন শুরু করেন। তিনি গ্রীষ্মের ছুটিতে রেস্তোরাঁটিতে দিনে দুই ঘণ্টা কাজ করতেন। তখন তার দাদি ছিলেন রেস্তোরাঁটির মূল রন্ধনশিল্পী।

এলেনা আরজাকের বাবা জুয়ান মারি আরজাক প্রথম দিকে তার মায়ের অধীনে কাজ করলেও তার মায়ের পর তিনি রেস্তোরাঁটির মূল রন্ধনশিল্পী হিসেবে দায়িত্ব গ্রহণ করেন। সুইজারল্যান্ডের লুকের্নেতে একটি শিক্ষা প্রতিষ্ঠানে রন্ধনবিদ্যা সম্পর্কে জ্ঞান আহরণের পর এলেনা আরজাককে বাইরের দেশের বিভিন্ন রেস্তোরাঁয় রন্ধনশিল্প সম্পর্কে জ্ঞান আহরণ করতে পাঠিয়েছিলেন তার বাবা। ১৯৮৯ সালে তিনি যুক্তরাজ্যের লন্ডনে রন্ধন বিশেষজ্ঞ অ্যালবার্ট রৌক্সের অধীনে ল্য গাভরোচেতে ছয় মাস কাজ করেছিলেন। তিনি ফ্রান্সের ল্য মাইসন ত্রইসগ্রস এবং মোনাকোর ল্য লুইস ১৫ এ রন্ধনবিশেষজ্ঞ অ্যালাঁ ড্যুকাস এবং পিয়েরে গ্যাহনায়ারের অধীনে কাজ করার পর তিনি স্পেনে ফিরে আসেন এবং স্পেনের কাতালোনিয়ার এলবুলি রেস্তোরাঁতে কর্মজীবন শুরু করেন।

এরপর তিনি তার বাবা সাথে তাদের পারিবারিক রেস্তোরাঁর হাল ধরেন। ২০১১ সালে তাকে দেখা গিয়েছিল *দ্য রেস্টুরেন্ট শো* তে।

## পুরস্কার
নতুন বাস্কীয় রন্ধনশৈলীর জন্য পরিচিত এলেনা আরজাক ২০১১ সালে *রেস্টুরেন্ট* ম্যাগাজিন কর্তৃক বিশ্বের সেরা নারী রন্ধনশিল্পী পুরস্কারের জন্য মনোনীত হয়েছিলেন কিন্তু, সেবার পুরস্কার জিতেছিলেন ফ্রান্সের অ্যানি-সোফি পিক। ২০১১ সালে পুরস্কার জিততে না পারলেও ২০১২ সালে তিনি *রেস্টুরেন্ট* ম্যাগাজিন বিশ্বের সেরা নারী রন্ধনশিল্পীর পুরস্কার লাভ করেন।

## ব্যক্তিগত জীবন
তার নোরা ও মাতেও নামে দুইটি সন্তান আছে। তিনি চারটি ভাষায় কথা বলতে পারেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:সান সেবাস্তিয়ানের ব্যক্তি
বিষয়শ্রেণী:নারী পাচক
গেম অব থ্রোনস (২য় মৌসুম)

স্টার্করা ল্যানিস্টারদের বিরুদ্ধে যুদ্ধ ঘোষণা করে, নেডের বড় ছেলে রব বিজয় লাভ করেন এবং জেমি ল্যানিস্টারকে বন্দী করে রাখেন। তার মা ক্যাটলিন তার মেয়ে সানসা এবং আরয়ার মুক্তির জন্য গোপনভাবে জেইমিকে মুক্ত করেন। সানসা প্রতিনিয়ত রাজা জোফ্রি কর্তৃক দুর্ব্যবহারের শিকার হন, আরিয়া ছদ্মবেশে হেরেনহালের ল্যানিস্টার বাহিনী থেকে রহস্যময়ী পুরুষ জ্যাকেন হগারের সাহায্যে পালিয়ে যায়। থিওন গ্রেজয় বিশ্বাসঘাতকতা করে স্টার্কদের পূর্বপুরুষের বাড়ি উইন্টারফেল নিজের নিয়ন্ত্রণে নেয়, যদিও ব্র্যান এবং তার ছোট ভাই রিকন পালাতে সক্ষম হন। এদিকে, মৃত রাজা রবার্টের দুই ভাই স্ট্যানিস এবং রেনলি বারাথিওন নিজেদের জন্য সিংহাসন দাবি করেন। লাইট অফ লর্ডের পূজারী মেলিসান্ড্রে একটি ভবিষ্যদ্বাণী ঘোষণা করেছিলেন। স্ট্যানিস রেনলিকে হত্যা করেছিলেন এবং কিংস ল্যান্ডিং আক্রমণ করেছিলেন, রাজা ও রানী সার্সেইয়ের ছোট ভাই টিরিয়ন ল্যানিস্টারের নেতৃত্বে প্রতিরক্ষা ব্যবস্থা গড়ে তোলা হয়। মহাপ্রাচীরের ওপারে, জন স্নো এবং তার সহকর্মী রেঞ্জার কোহরিন হাফ্হ্যান্ডকে ওয়াইল্ডলিং কর্তৃক বন্দী হন। যখন নাইট ওয়াচ এর অন্যান্য সদস্যরা হোয়াইট ওয়াকার্সের সেনাবাহিনী এবং তাদের পুনর্নির্মিত মৃতদেহগুলির আক্রমনের শিকার হয়। এসোস মহাদেশে, ডেনেরিস ও তার সহযোগী কার্থে আশ্রয় খুঁজে পায়। আশ্রয়দাতাদের কয়েকজন তার ড্রাগন চুরি করতে চেষ্টা করে ব্যর্থ হয়, এবং ডেনেরিস কার্থ শহর ত্যাগ করেন।

## বহিঃসংযোগ

*  – প্রাতিষ্ঠানিক যুক্তরাষ্ট্রের ওয়েবসাইট
*  – প্রাতিষ্ঠানিক যুক্তরাজ্যের ওয়েবসাইট
* ''Game of Thrones'' – The Viewers Guide on HBO.com
* Making ''Game of Thrones'' on HBO.com 
* 
* 
*
অ্যান্ড্রয়েড সংস্করণের ইতিহাস

এন্ড্রয়েড ভার্সনের ইতিহাস শুরু হয় ২০০৭ সালের নভেম্বরের ৫ তারিখে এন্ড্রয়েড নামক মোবাইল অপারেটিং সিস্টেমের বেটা রিলিজের মাধ্যমে।
বাণিজ্যিক ভাবে গুগল ২০০৮ সালের সেপ্টেম্বরের ২৮ তারিখে এনড্রয়েড ভার্সন ১.০ রিলিজ করে এবং ক্রমগত তার উপর কাজ করতে থাকে।
থাম্ব|অ্যান্ড্রয়েড জিঞ্জারব্রেড

## ভার্সন সমূহ
### এন্ড্রয়েড ১.০
এটি প্রথম এন্ড্রয়েড ভার্সন যা ২০০৮ সালের ২৩ তারিখ গুগল দ্বারা এইচটিসি এর এইচটিসি ড্রিম ডিভাইসে মুক্তি পায়।

### এন্ড্রয়েড ১.১
২০০৯ সালের ফেব্রুয়ারির ৯ তারিখ মুক্তি পায়।

## তথ্যসূত্র

বিষয়শ্রেণী:অ্যান্ড্রয়েড (অপারেটিং সিস্টেম)
বিষয়শ্রেণী:মোবাইল অপারেটিং সিস্টেম
বিষয়শ্রেণী:স্মার্টফোন
বিষয়শ্রেণী:অপারেটিং সিস্টেমের তালিকা
বিষয়শ্রেণী:ট্যাবলেট অপারেটিং সিস্টেম
জিনাত কারজাই

**জিনাত কোরায়শি কারজাই** (জন্ম ১৯৭০) আফগানিস্তানের সাবেক রাষ্ট্রপতি হামিদ কারজাইয়ের স্ত্রী এবং ২০০১ থেকে ২০১৪ সাল পর্যন্ত আফগানিস্তানের ফার্স্ট লেডি ছিলেন। কান্দাহার শহরের আদিবাসী হলেও তিনি সেখান থেকে কাবুলে চলে যান যেখানে তিনি তার স্বামীর সাথে রাষ্ট্রপতি প্রাসাদে থাকতেন। তাদের পরিবারে চারটি সন্তান রয়েছে।

## প্রাথমিক জীবন
তিনি কান্দাহারে ১৯৭০ সালে জন্মগ্রহণ করেন এবং সেখানেই বেড়ে উঠেন।তার পিতা একজন সরকারি কর্মকর্তা ছিলেন।উচ্চ মাধ্যমিক শেষ করে জিনাত কারজাই কাবুল বিশ্ববিদ্যালয়ে ভর্তি হন।জাতিসত্ত্বায় তিনি পশতুন বংশীয়। ১৯৯৩ সালে, তিনি এবং তার পরিবার গৃহযুদ্ধ থেকে বাচঁতে পাকিস্তানের বেলুচিস্তানের কোয়েটায়পালিয়ে যান। পেশায় তিনি একজন স্ত্রীরোগবিশেষজ্ঞ ছিলেন এবং হামিদ কারজাইয়ের সাথে বিয়ের পূর্বে তিনি পাকিস্তানে বসবাসরত আফগান শরণার্থীদের চিকিৎসার জন্য পাকিস্তানের হাসপাতালে কাজ করতেন।

## পারিবারিক জীবন

তিনি হামিদ কারজাইয়ের দূর সর্ম্পকের আত্মীয় হন এবং ২০০৭ সালে জন্মগ্রহণকারী তাদের একটি ছেলে, যার নাম মীরওয়াইস এবং মালালাই নামে আরেকটি কন্যা, যে ২০১২ সালে জন্মগ্রহণ করেন।২০১৪ সালের মার্চে, যখন জিনাত কারজাইয়ের বয়স ৪৪, তাদের তৃতীয় সন্তান হওসি ভারতের গুড়গাঁওতে একটি প্রাইভেট হাসপাতালে জন্মগ্রহণ করেন। ২০১৬ সালের ৩ সেপ্টম্বরে তাদের চতুর্থ সন্তান নয়া দিল্লির অ্যাপোলো হাসপাতালে জন্মগ্রহণ করেন। ডা. জিনাত কোরায়শ পরিবারের বংশধর এবং তার স্বামী কারজাই পপালজাই গোত্রের অধিবাসী।

আফগানিস্তানের নারীদের নাগরিক অধিকার অর্জনে সহায়তারজন্য যে রাষ্ট্রপতি সবার দ্বারা প্রশংসিত হয়েছিল, সে হামিদ কারজাইকেই তার স্ত্রী জিনাত কারজাইয়ের প্রতি তার রক্ষণশীল আচরণে জন্য সমালোচনা মুখোমুখি হতে হয়। অনেকেই হামিদ কারজাইকে রক্ষণশীল মোল্লা ও ধর্মীয় নেতাদের সমালোচনার ভয়ে ফার্স্ট লেডিকে মিডিয়ার নাগালের বাইরে রাখার অভিযুক্ত করেছেন।

## তথ্যসূত্র

## বহিঃসংযোগ

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কারজাই পরিবার
বিষয়শ্রেণী:পশতু নারী
বিষয়শ্রেণী:কান্দাহারের ব্যক্তি
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
ফরিদা মোমান্দ

**ফরিদা মোমান্দ** (জন্ম ১৯ জানুয়ারি, ১৯৬৫) একজন আফগান রাজনীতিবিদ। পেশায় তিনি একজন চিকিৎসক। তিনি আফগানিস্তানের শিক্ষামন্ত্রীর দায়িত্ব পালন করেন।

## প্রাথমিক জীবন এবং শিক্ষা
মোমান্দ ১৯৬৫ সালে নানগারহার প্রদেশের মোমান্দ দারা জেলায় জন্মগ্রহণ করেন। জাতিসত্ত্বায় তিনি পশতুন বংশধর। তিনি রাবিয়া বালখী উচ্চ বিদ্যালয়ে পড়াশোনা করেন এবং কাবুল বিশ্ববিদ্যালয়ের মেডিসিনে বিএ ডিগ্রী অর্জরন করেন।

## ক্যারিয়ার
মোমান্দ পেশায় একজন মেডিকেল চিকিৎসক এবং বেশ কয়েকটি সরকারী হাসপাতালে কাজ করেছেন। তিনি কাবুল মেডিকেল বিশ্ববিদ্যালয়ের অধ্যাপক ছিলেন। তার স্বামী উত্তর জোটের মুখপাত্র ছিলেন, যিনি তালিবানকে ক্ষমতাচ্যুক করতে প্রতিজ্ঞাবদ্ধ ছিলেন।১৯৯৬ সালে তালিবান কাবুল দখল করে নিলে, তার মৃত্যুর হুমকি দেয়া হয় এবং এই কারণেই তারা পাকিস্তান পালিয়ে যায়। কাবুল স্বাধীন হলে ২০০১ সালের নভেম্বরে তারা ফিরে আসেন। মোমান্দ মেডিকেল বিশ্ববিদ্যালয়ে ফিরে আসেন এবং ডিন হিসেবে নিযুক্ত হন। মহিলা বিশ্ববিদ্যালয়ের ছাত্রী ও কর্মচারীদের প্রতিনিধিত্ব করতে তিনি নির্বাচিত হন।

২০০৫ সালের সংসদীয় নির্বাচনে মোমান্দ কাবুল প্রদেশের ৪০০ এরও বেশি প্রার্থীর মধ্যে একজন ছিলেন। ২০০৯ সালের প্রাদেশিক নির্বাচন এবং ২০১০ সালের সংসদীয় নির্বাচনেও তিনি প্রার্থী ছিলেন।

২০১৫ সালের এপ্রিলে রাষ্ট্রপতি আশরাফ ঘানির মন্ত্রিসভায় শিক্ষামন্ত্রী হিসেবে মনোনীত হন। মন্ত্রী হিসেবে তিনি বিশ্ববিদ্যালয়ের পরীক্ষায় স্বচ্ছতা আনার জন্য আহবান জানান, স্কলারশিপ প্রাপ্তির ক্ষেত্রে নারীদের পক্ষে কথা বলেন, এবং কাবুল বিশ্ববিদ্যালয়ে জেন্ডার স্টাডিস এবং নারীর গবেষণায় প্রথম কর্মসূচির সূচনা করেন।

## ব্যক্তিগত জীবন
মোমান্দ হাবিব রায়দের সাথে বিবাহ বন্ধনে আবদ্ধ হন এবং তাদের পরিবারে পাঁচটি সন্তান রয়েছে।

## তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান নারী রাজনীতিবিদ
বিষয়শ্রেণী:পশতু ব্যক্তি
বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নারী শিশু বিশেষজ্ঞ
বিষয়শ্রেণী:পশতু নারী
বিষয়শ্রেণী:আফগানিস্তানের নারী মন্ত্রী
বিষয়শ্রেণী:কাবুল বিশ্ববিদ্যালয়ের শিক্ষক
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:আফগান চিকিৎসক
বিষয়শ্রেণী:পশতুন নারী রাজনীতিবিদ
বিষয়শ্রেণী:শিশু বিশেষজ্ঞ